nahid-hub/BLUGE-bengali-wikipedia-section-title-prediction huggingface dataset:
নাটোরশহর থেকে ৩ কিলোমিটার উত্তরে এক মনোরম পরিবেশে ইতিহাস খ্যাত দিঘাপতিয়া রাজবাড়ী তথা উত্তরা গণভবন অবস্থিত। নাটোরের রাণী ভবানী তাঁর নায়েব দয়ারামের উপরে সন্তুষ্ট হয়ে তাঁকে দিঘাপতিয়া পরগনা উপহার দেন । ১৯৪৭ সালে তৎকালীন পাকিস্তান সরকার জমিদারী প্রথা বিলুপ্ত করার পর ১৯৫২ সালে দিঘাপতিয়ার শেষরাজা প্রতিভানাথ রায় সপরিবারে রাজপ্রাসাদ ত্যাগ করে কলকাতায় চলে যান।পরবর্তীতে ১৯৬৫ সাল পর্যন্ত রাজ প্রাসাদটি পরিত্যাক্ত থাকে।

১৯৬৬ সালে তৎকালীন পূর্ব পাকিস্তান সরকারের নিয়ন্ত্রণে আসে এবং সরকারি ভবন হিসেবে সংস্কার হয়। ১৯৭২ সালে এটিকে উত্তরা গণভবন হিসেবে অভিহিত করা হয়। চারিদিকে মনোরম লেক, সুউচ্চ প্রাচীর পরিবেষ্টিত ছোট বড় ১২টি কারুকার্যখচিত ও দৃষ্টিনন্দন ভবন নিয়ে উত্তরা গণভবন ৪১.৫১ একর জমির উপর অবস্থিত। অভ্যন্তরে রয়েছে ইতালী থেকে সংগৃহীত মনোরম ভাস্কর্যে সজ্জিত বাগান, যেখানে রয়েছে বিরল প্রজাতির নানা উদ্ভিদ।

বাংলার রাজা-জমিদারদের মধ্যে দিঘাপতিয়া রাজবংশ একটি উল্লেখযোগ্য স্থান অধিকার করে আছে। দয়ারাম রায় এই রাজবংশের প্রতিষ্ঠাতা। ১৬৮০ সালে নাটোর সদরের প্রখ্যাত কলম গ্রামের এক তিলি পরিবারে দয়ারাম রায় জন্মগ্রহণ করেন। তার পিতার নাম নরসিংহ রায়। নাটোর রাজবংশের প্রতিষ্ঠাতা রামজীবন যখন পুঠিয়ার রাজা দর্পনারায়ণের অধীনে চাকুরী করতেন, সে সময়ে তিনি কাজ উপলক্ষ্যে চলনবিল এলাকার কলম গ্রামে পৌছেন। রামজীবন যখন পুঠিয়ার রাজা দর্পনারায়ন ঠাকুরের অধীনে সাধারণ একজন কর্মচারী তখন দয়ারাম তাঁর মাসিক ৮ আনা বেতনে চাকুরী করতেন। পরে সামান্য লেখাপড়া করে জমা খরচ রাখার মত যোগ্যতা অর্জন করেন এবং রামজীবন তাকে মাসিক ৮ আনার পরিবর্তে ৫ টাকা বেতনের মহুরী নিযুক্ত করেন। পরবর্তীতে পুঠিয়ার রাজা দর্পনারায়নের স্নেহ, ভালবাসা ও সহানুভুতি, নবাব সরকারের ভ্রাতা রঘুনন্দনের প্রভাব-প্রতিপত্তি এবং বাংলার নবাব দেওয়ান মুর্শিদকুলী খানের নেক-নজর সবকিছু মিলে যখন রামজীবন জমিদারী লাভ করেন তখন তারও ভাগ্য খুলতে থাকে। তিনি প্রথমে রাজা রামজীনের একজন সাধারণ কর্মচারী থাকলেও প্রতিভা, দক্ষতা আর বিশ্বস্ততা দিয়ে নাটোর রাজের দেওয়ান পর্যন্ত হয়েছিলেন। রাজা রামজীবন তাকে অত্যন্ত বিশ্বাস করতেন এবং প্রচুর অর্থ-সম্পদ তার কাছে গচ্ছিত রাখতেন। রাজা সীতারাম রায়ের পতনের পর দয়ারাম রায় নাটোর রাজ্যের একজন পরাক্রমশালী ব্যক্তিত্বে পরিণত হন।

যশোহরের রাজা সীতারাম রায় বিদ্রোহী হলে নবাব মুর্শিদকুলী খাঁ নাটোর রাজের দেওয়ান দয়ারাম এর সাহায্যে তাকে দমন ও পরাজিত করে নাটোর কারাগারে বন্দি করে রাখেন। সীতারাম রায়কে পরাজিত করায় নবাব সরকারের দয়ারামের প্রভাব বেড়ে যায় এবং তিনি ‘‘রাই রাইয়া’’ খেতাবে ভুষিত হন। সীতারাম রায়কে পরাজিত করে তিনি মূল্যবান সম্পদসমূহ লুন্ঠন করেন। কিন্তু সীতারামের গৃহদেবতা কৃষ্ণজীর মূর্তি ছাড়া সব রামজীবনের হাতে অর্পণ করেন। দয়ারামের এহেন ব্যবহারে রামজীবন খুশি হয়ে দয়ারামকে কৃষ্ণজীর মূর্তি স্থাপনের জন্য পুরস্কার স্বরূপ দিঘাপতিয়ায় একখন্ড জমি দান করেন এবং বর্তমান বগুড়া জেলার সারিয়াকান্দির চন্দনবাইশা এলাকার নওখিলা পরগনা দান করেন। এটাই দিঘাপতিয়া রাজবংশের প্রথম জমিদারী। পরে তিনি লাভ করেন পরগনা ভাতুরিয়া তরফ নন্দকুজা, যশোহরের মহল কালনা ও পাবনা জেলার তরফ সেলিমপুর। এইভাবে দিঘাপতিয়া রাজবংশের ও জমিদারীর গোড়াপত্তন হয় ১৭৬০ সালে।

সঠিক অনুচ্ছেদ শিরোনাম কোনটি?
titleA. প্রশাসনিক এলাকা
titleB. কাচাগোঁল্লা
titleC. উত্তরা গণভবন
titleD. ইতিহাস
উত্তর: titleC
বৈদিক নীতিশাস্ত্রের ভিত্তি হল সত্য ও ঋত ধারণাদুটি। সত্য ধারণায় পরম উপাস্যের সঙ্গে একাত্মতার তত্ত্ব ব্যাখ্যা করা হয়েছে। ঋত ধারণায় ব্যাখ্যা করা হয়েছে সত্যের সেই প্রকাশটি, যার মাধ্যমে সত্য এই ব্রহ্মাণ্ড ও তার অন্তর্ভুক্ত সব কিছুকে পরিচালনা করেন। পানিক্কর বলেছেন:
এই শব্দটি আদি বৈদিক (ইন্দো-আর্য) ও জরথুস্ট্রবাদী (ইরানীয়) শাস্ত্রেরও আগেকার প্রোটো-ইন্দো-ইরানীয় ধর্ম থেকে এসেছে। আবেস্তান ভাষার "অশ" কথাটি (বৈদিক ভাষায় ঋত শব্দটির অনুরূপ) জরথুস্ট্র ধর্মতত্ত্ব ও দর্শনে একটি অন্যতম প্রধান ধারণা। 

ঋতের অনুগামী হলে প্রগতি সম্ভব, এবং ঋতের বিরুদ্ধাচারণ করলে শাস্তি পেতে হয় – এই হল মূল ধারণা। ব্রাহ্মণ্য দর্শনে ধর্ম শব্দটির ব্যবহার ছিল। এটিকে ঋতেরই একটি প্রকাশ মনে করা হত।

যজ্ঞ ধারণাটিও স্পষ্ট উল্লিখিত হয়েছে পুরুষসূক্তে। এই সূক্তে উল্লেখ করা হয়েছে, ব্যক্তির দৃষ্টিকোণ থেকে দেখলে সর্বোচ্চ উপাস্য স্বয়ং হলেন একটি অতিন্দ্রীয় যজ্ঞ।

সঠিক অনুচ্ছেদ শিরোনাম কোনটি?
titleA. উত্তর-বৈদিক হিন্দুধর্ম
titleB. নীতিশাস্ত্র — সত্য ও ঋত
titleC. ভক্তি
titleD. দেবমণ্ডলী
উত্তর: titleB
১৯৬২ সালে উচ্চমাধ্যমিক বিজ্ঞান শাখা খোলা হয় এবং একই বছরে মানবিক ও ব্যবসা শাখার সাথে ডিগ্রী (পাস) কোর্স চালু করা হয়। বিজ্ঞান শাখাকে ডিগ্রী ক্লাসে অন্তর্ভুক্ত করা হয় ১৯৬৯ সালে। ২৭ বছর পর ১৯৯৭-৯৮ সেশনে জাতীয় বিশ্ববিদ্যালয় ঠাকুরগাঁও কলেজে অর্থনীতি, হিসাববিজ্ঞান, গণিত এবং রাষ্ট্রবিজ্ঞান নিয়ে সম্মান কোর্স চালুর অনুমোদনের মাধ্যমে ঠাকুরগাঁও ডিগ্রী কলেজকে ঠাকুরগাঁও সম্মান কলেজ হিসেবে স্বীকৃতি প্রদান করে। পরবর্তী বছরে, ১৯৯৮-৯৯ সেশনে, ঠাকুরগাঁও সরকারি কলেজে অন্যান্য ৬টি বিষয়সমূহ যথা উদ্ভিদবিদ্যা, ইংরেজি, ব্যবস্থাপনা, বাংলা, প্রাণিবিদ্যা এবং ইসলামের ইতিহাস এবং সংস্কৃতি অনার্স কোর্সে অন্তর্ভুক্ত করা হয়। ২০১০-১১ শিক্ষাবর্ষে কলেজটি দর্শন ও ইতিহাস অনার্স কোর্সভূক্ত করে। ২০১১-১২ শিক্ষাবর্ষে পদার্থ এবং রসায়নকে অনার্স কোর্সে অন্তর্ভুক্ত করা হয়। বর্তমানে কলেজটিতে সম্মান কোর্সে ১৪টি বিষয় অন্তর্ভুক্ত করা হয়েছে। ২০১১ সালে ২৩ এপ্রিল ৪টি বিষয় যথা ইংরেজি, বাংলা, অর্থনীতি, উদ্ভিদবিদ্যায় স্নাতকোত্তর কোর্স চালু হয়।

সঠিক অনুচ্ছেদ শিরোনাম কোনটি?
titleA. মোট শিক্ষক সংখ্যা
titleB. কেন্দ্রীয় ও সেমিনার গ্রন্থাগার
titleC. প্রতিষ্ঠার ইতিহাস
titleD. একাডেমিক কোর্স চালুর ইতিহাস
উত্তর: titleD
কংসনারায়ণের দুই ছেলে মুকুন্দরাম রায় ও নরেন্দ্রনারায়ণ রায় ।নরেন্দ্রনারায়ণ রায় সম্পত্তির দশ আনার উত্তরাধিকারী হন। রাজা কংসনারায়ণের পুত্র নরেন্দ্রনারায়ণের কন্যা উমাদেবী সাথে আনন্দীরাম রায়ের বিয়ে হয়। বংশের শেষ রাজা নরেন্দ্রনারায়ণ অপুত্রক অবস্থ‌ায় মারা যান। বংশের পুত্রসস্তান না থাকায় আনন্দীরামের দশ আনা সম্পত্তির অধিকারী বিনোদরাম হলেন। 

সঠিক অনুচ্ছেদ শিরোনাম কোনটি?
titleA. আফগানদের সাথে বিরোধ
titleB. বংশধর
titleC. বারেন্দ্র কুলীন সমাজে অবদান
titleD. বাঙালির দুর্গোৎসব
উত্তর: titleB
একটি উদ্যান প্রকল্প শুরু করার সময় মাটি সন্তোষজনক কিনা তা খতিয়ে দেখা গুরুত্বপূর্ণ। বিভিন্ন ধরণের উদ্ভিদের পুষ্টির চাহিদা ভিন্ন হয় এবং পছন্দসই মাটির শর্তবলীর মধ্যে পরিবর্তিত হয়, অনেকগুলি নির্দিষ্ট অবস্থার সাথে দৃঢ় ভাবে মানিয়ে নেয়। যাহোক, "পৃষ্ঠমৃত্তিকার পুষ্টির কাঙ্ক্ষিত স্তরের" জন্য কিছু সাধারণ নির্দেশিকা তৈরি করা হয়েছে, বহু গাছপালার জন্য যা মোটামুটি উপযুক্ত।
পৃষ্ঠমৃত্তিকার দুটি সাধারণ ধরণ হলো স্তূপ এবং ফাঁপা পৃষ্ঠমৃত্তিকা। নিম্নলিখিত সারণীতে উভয়ের মধ্যে প্রধান পার্থক্যগুলো দেখানো হয়েছে।
বিকল্পভাবে ব্রিটিশ মান অন্যান্য কার্যকরী মানের সাথে সম্পর্কিত:

এটি বিভিন্ন শ্রেণীর এবং নির্দিষ্ট স্তরের জন্য মাটির পিএইচ পরিবর্তন হতে পারে। মানের নির্দিষ্ট অন্যান্য ব্যবহার যা বিভিন্ন এবং নির্দিষ্ট পরিস্থিতিতে বিভিন্ন ব্যবহারের অনুমতি দেয়:
অম্লধর্মী, চুনযুক্ত , কম উর্বরতা, কম উর্বরতা অম্লধর্মী এবং কম উর্বরতা চুনযুক্ত। এই ব্যবহারগুলি নির্দিষ্ট জায়গায় সীমাবদ্ধ এবং নির্মাণ প্রকল্পগুলির ক্ষেত্রে কেস-বাই-কেস ভিত্তিতে গ্রহণযোগ্যতা থাকা উচিত।

সঠিক অনুচ্ছেদ শিরোনাম কোনটি?
titleA. শ্রেণিবিন্যাস
titleB. বাণিজ্যিক ব্যবহার
titleC. গুণাগুন
titleD. কার্বন থেকে নাইট্রোজেন অনুপাত
উত্তর: titleC
ইইউতে, একদেশে তেল কিনে অন্য দেশে বাক্তিগত বা বাণিজ্যিক কাজে ব্যবহার করা অবৈধ নয় কিন্তু অন্যান্য বস্তুর ক্ষেত্রে সর্বশেষ গ্রাহককে কিনার জায়গায় কর পরিশোধ করতে হয়।

আইরিশ প্রজাতন্ত্র ও নর্দার্ন আয়ারল্যান্ডের মধ্যে পেট্রল ও ডিজেলের একটি কালো বাজার আছে।
পাচারের দিক সাধারণত করের তারতম্য এবং ইউরো ও পাউন্ড স্টারলিং এর বিনিময় হারের উপর নির্ভর করে; তাহলেও ডিজেল একদিকে পাচার হলে, পেট্রোল পাচার হয় অন্যদিকে।

কিছু দেশে অন্যান্য ক্ষেত্রের তুলনায় কৃষি ও গৃহস্থালি কাজে ডিজেলের ব্যবহারের উপর কম কর আরোপ করা হয়। এটা রঙ্গিন জ্বালানী হিসেবে পরিচিত, কারণ অন্য কুনো যানবাহনে ব্যবহার ঠেকানোর জন্য জ্বালানীতে রঙ মেশানো নয় (উদাঃ যুক্তরাজ্যে লাল রঙ, আয়ারল্যান্ডে সবুজ)। তবুও, যথেষ্ট লাভের কারণে কৃষি কাজের ডিজেলের কালো বাজার হয়। এই কারণে, যুক্তরাজ্যে ২০০৭ সালে £৩৫০ মিলিয়ন লাভ কম হয়েছে।

ভারত ও নেপালের মত দেশগুলোতে, তেলের দাম সরকার কর্তৃক নির্ধারণ করা হয়, এবং নির্দিষ্ট দামের বেশি দামে তেল বিক্রি করা নিষিদ্ধ। নেপালে তেলের সঙ্কটের জন্য,তেলের কালো বাজার একটি সাধারন ঘটনায় পরিণত হয়েছে, বিশেষ করে গন তেল সঙ্কটে। কিছু সময়ে, জনগনকে ঘণ্টা এমনকি রাত পর্যন্ত লাইনে দাড়াতে হয় তেলের জন্য। অন্যদিকে, অভিযোগ করা হয় যে পেট্রোল পাম্পের মালিকরা তেল মজুদ করে রাখে এবং তা কালো বাজারে বিক্রি করে। ২০১৫ সালে নেপালের উপর অর্থনৈতিক অবরোধের সময় যানবাহন ও রান্নার জ্বালানীর ব্যাপক কালো বাজারের সৃষ্টি হয়। অর্থনৈতিক অবরধ শিথিল ও পেট্রোল আমদানি শুরু করার পরেও, জনগন তেল পাচ্ছিলো না যা তেদের পাওয়ার কথা ছিল এবং কালো বাজারে তেল কিনতে বাধ্য হয়।

সঠিক অনুচ্ছেদ শিরোনাম কোনটি?
titleA. মুদ্রা
titleB. সংগঠিত অপরাধ
titleC. যুদ্ধ
titleD. জ্বালানী
উত্তর: titleD
সিপিআই (এম) এর আব্দুর রেজ্জাক মোল্লা ১৯৭৭ থেকে ২০০৬ সাল পর্যন্ত ক্যানিং ইস্ট কেন্দ্র থেকে জয়ী হন, ২০০৬ সালে 
তৃণমূল কংগ্রেসের আমিরুল ইসলামকে পরাজিত করেন। ২০০১ সালে কংগ্রেসের মুজিবর রহমান কয়ালকে, ১৯৯৬ সালে কংগ্রেসের আকরাম লস্করকে, ১৯৯১ সালে কংগ্রেসের আব্দুস সাত্তার মোল্লাকে, ১৯৮৭ সালে কংগ্রেসের অমরনাথ বন্দোপাধ্যায়কে, ১৯৮২ সালে কংগ্রেসের আহমেদ নুরুজ্জামানকে এবং ১৯৭৭ সালে কংগ্রেসের ওসমান গণিকে পরাজিত করেন।
সঠিক অনুচ্ছেদ শিরোনাম কোনটি?
titleA. ১৯৭৭-২০০৬ ক্যানিং ইস্ট
titleB. ২০১১
titleC. ১৯৫৭-১৯৭২ ক্যানিং
titleD. নির্বাচনী ফলাফল
উত্তর: titleA
নাইওবিয়াম মাইক্রোসংকর ইস্পাত তৈরির অন্যতম কার্যকরী উপাদান, যা ইস্পাতের অভ্যন্তরে নাইওবিয়াম কার্বাইড ও নাইওবিয়াম নাইট্রাইড উৎপন্ন করে। এই যৌগগুলো ইস্পাতের উপাদানসমূহকে দৃঢ় করে, পুনঃস্ফটিকীকরণ ও অধঃক্ষেপনকে বাধা দেয়। এর প্রভাবে ইস্পাতের কাঠিন্য ও শক্তি বৃদ্ধি করে এবং দৃঢ় সংযুক্তি সৃষ্টি করে। মাইক্রোসংকর স্টেইনলেস স্টিলে নাইওবিয়ামের পরিমাণ অত্যন্ত কম (০.১% এর কম) কিন্তু উচ্চ শক্তির নিম্ন মাত্রার সংকর ইস্পাতের একটি গুরুত্বপূর্ণ সংযোজন যা আধুনিক মোটরগাড়ির কাঠামোতে ব্যবহৃত হয়। কখনো কখনো ক্ষয়-প্রতিরোধী যন্ত্রাংশ ও ছুরি তৈরিতে অধিক নাইওবিয়াম ব্যবহৃত হয়, যেমন ক্রুসিবল সিপিএম এস১১০ভি মরিচারোধক ইস্পাতে ৩% পর্যন্ত নাইওবিয়াম ব্যবহৃত হয়।

একই নাইওবিয়াম সংকর ধাতু পাইপলাইন তৈরিতেও ব্যবহৃত হয়।

সঠিক অনুচ্ছেদ শিরোনাম কোনটি?
titleA. নামকরণ
titleB. গাঠনিক ধর্ম
titleC. মুদ্রা
titleD. ইস্পাত উৎপাদন
উত্তর: titleD
ভেনিসীয় শাসন শুরুর পূর্বে বিভিন্ন ভ্রমণের প্রতিবেদনগুলিতে ওইয়া এর উপনিবেশের কথা উল্লেখ করা হয়েছে, যখন মার্কো সানুডো ১২০৭ সালে ডুসি অফ ন্যাকোস প্রতিষ্ঠা করেন এবং সান্টোরিনিতে সামন্ততান্ত্রিক ব্যবস্থা প্রতিষ্ঠিত হয়। ডা কোরিগনা পরিবার এর অধীনে, আগিওস নিকোলাস ক্যাসেল (Καστέλι του Αγίου Νικολάου), এছাড়াও অাপনোমারিয়া (Απανωμερία) নামেও ডাকা হতো, ছিল পাঁচটি স্থানীয় দুর্গের একটি। এটির "গৌলাস" স্থানটি, এখন দক্ষিণ-পশ্চিম প্রান্তে অবস্থিত শহরের প্রাচীনতম অংশ।

১৫৩৭-এ, হাইরেদ্দীন বারবারোসা এজিয়ান দ্বীপপুঞ্জ জয় করেন এবং সুলতান দ্বিতীয় সেলিমের অধীনে রাখেন। তবে, সান্তোরিনি ১৫৬৬ সাল পর্যন্ত ক্রিস্পো পরিবারের অধীনে ছিল, তারপর জোসেফ নাসি এর অধীনে এবং ১৫৭৯ সালে তার মৃত্যুর পর উসমানীয় সাম্রাজ্যের অধীনে।

১৬ শতক থেকে ১৯ শতক পর্যন্ত, মানচিত্রে "এ্যাপানোমারিয়া' বসতি স্থাপন করা হয়েছিল। ১৭ শতকের মাঝামাঝি সময়ে, জ্যান দে থেভিনট "ক্যাসেলি সান নিকোলাস" নামটি ব্যবহার করেন। উনবিংশ শতাব্দীর দ্বিতীয়ার্ধে নামটি "ওইয়া"-এ পরিবর্তিত হয়।

১৯ শতকের শেষের দিকে এবং ২০ শতকের প্রথম দিকে, শহরটি ছিল একটি নাবিকদের শহর যা ভূমধ্যসাগর জুড়ে বাণিজ্যের ফলে ব্যাপকভাবে সমৃদ্ধ হয়ে ওঠে, বিশেষত রাশিয়া ও আলেকজান্দ্রিয়া এর মধ্যকার বাণিজ্যিক রুট হিসেবে। ১৮৯০ সালে ওইয়াতে প্রায় ২,৫০০ জন বাসিন্দা এবং প্রায় ১৩০ টি পালতোলা জাহাজ ছিল। আর্মেনি সাগরে একটি জাহাজ-ঘাটা ছিল। দূরবর্তী অঞ্চলে পরিমানে চমৎকার মদ উৎপাদিত হতো এবং অন্যান্য স্থানের মধ্যে ফ্রান্সেও রপ্তানি করা হতো। যাইহোক, পিরোয়াস-এ বাষ্পশক্তির আগমন এবং জাহাজের ঘনত্বের ফলে শহরটির সমুদ্রতান্ত্রিক বাণিজ্যের পতন ঘটে এবং বিশেষ করে পিরোয়াস ও লৌরিয়ামে ক্রমবর্ধমান অভিবাসনের কারণে কৃষি হ্রাস পায়। যুদ্ধ, অর্থনৈতিক মন্দা এবং মৎস্য সম্পদের অধিক আহরণের কারণে শহরের অর্থনীতি ২০ শতকের প্রথম দিকে পতিত হয়েছিল।

৯ জুলাই ১৯৫৬-এ, রিক্টার স্কেলে৭.৮ মাত্রার একটি ভূমিকম্প ব্যাপক ক্ষতিসাধন করে। শক্তিশালী আফটারশক (পরিমাপ ৭.২) এর উপকেন্দ্র সান্তোরিনির উত্তর উপকূলে অবস্থিত ছিল। ভূমিকম্পটি নতুন অভিবাসীদের মধ্যে হয়, এবং ১৯৭৭ সালে ওইয়াতে মাত্র ৩০৬ জন বাসিন্দা ছিল। ভূমিকম্পের পরে, সাইক্ল্যাডের একটি আকর্ষণীয় পর্যটন শহর হিসেবে গ্রামটিকে পুনঃসংষ্কার করা হয় এবং একটি "নিখুত ছবির" শহর হিসাবে পরিচিত হয় এবং গ্রীষ্মের মৌসুমে মানুষ এখানে ভিড় করে।

সঠিক অনুচ্ছেদ শিরোনাম কোনটি?
titleA. জলবায়ু
titleB. বই ও চলচ্চিত্রে
titleC. স্থাপত্য
titleD. ইতিহাস
উত্তর: titleD
১৯৯০-এর দশকের শেষার্ধ্বে পাতানো খেলার সাথে জড়িত পাকিস্তানী ক্রিকেটারদের মধ্যে অন্যতম সন্দেহভাজন হন। আন্তর্জাতিক ক্রিকেটার সেলিম পারভেজ অভিযোগ করেন যে, সেপ্টেম্বর, ১৯৯৪ সালে অস্ট্রেলিয়ার বিপক্ষে ইচ্ছাকৃতভাবে হেরে যাবার বিনিময়ে সেলিম মালিকের সাথে £এক লক্ষ পাউন্ড-স্টার্লিং ভাগাভাগি করে নেন। তদন্তের পর মুশতাককে £৩,৫০০ পাউন্ড জরিমানাসহ পাকিস্তানের অধিনায়কের পদের অযোগ্য ঘোষণা করা হয়। এ প্রসঙ্গে মহামান্য বিচারক মন্তব্য করেন যে, পর্যাপ্ত ক্ষেত্র থাকা স্বত্ত্বেও মুশতাক আহমেদের জড়িত থাকার সম্ভাবনা সন্দেহজনক অবস্থায় রয়েছে।

সঠিক অনুচ্ছেদ শিরোনাম কোনটি?
titleA. মূল্যায়ণ
titleB. পাতানো খেলায় সম্পৃক্ততা
titleC. কোচিং
titleD. প্রত্যাবর্তন
উত্তর: titleB
এই ম্যাচে প্রথমে ব্যাট করে অস্ট্রেলিয়া। শেন ওয়াটসন, শন মার্শ ও ক্যামেরন হোয়াইট-এর সৌজন্যে ৩৫০ রান তোলে। শচীন তেন্ডুলকর শুরু থেকে প্রতিরোধ গড়ে তুললেও যোগ্য সংগদ পাননি। ১৭৫ রান করে নিজের কেরিয়ারের ৩য় সর্বোচ্চ ইনিংসটি খেলেন। ক্লিন্ট ম্যাককে ও শেন ওয়াটসন-এর বোলিংয়ে পর পর উইকেট হারাতে থাকে ভারত। ১৮ বলে ১৯ রান বাকি থাকতে সচিন আউট হয়ে যান। কিছু পর নবাগত রবীন্দ্র জাদেজা রান আউট হয়ে যায় ও ভারত ৩ রানে ম্যাচটি হারে।

সঠিক অনুচ্ছেদ শিরোনাম কোনটি?
titleA. এক দিবসীয়
titleB. ২০০৯ অস্ট্রেলিয়ার ভারত সফর
titleC. টি ২০
titleD. ২০০৭ অস্ট্রেলিয়ার ভারত সফর
উত্তর: titleB
নারীবাদীদের একটি অনুপাত বেশ্যাবৃত্তির তীব্র বিরোধী, কারণ তারা এই চর্চাকে মহিলাদের বিরুদ্ধে সহিংসতার এক রূপ হিসাবে দেখেন, যা সমাজ দ্বারা সহ্য করা উচিত নয়। পতিতাবৃত্তি সম্পর্কে এই জাতীয় মতামত রাখেন এমন নারীবাদীদের মধ্যে ক্যাথলিন ব্যারি, মেলিসা ফারলে, [২৯] ফারলে, মেলিসা (মে ২০০৩)। "পতিতাবৃত্তি এবং ক্ষতির অদৃশ্যতা"। মহিলা এবং থেরাপি। ২২শে মে ২০১৮. পুনরুদ্ধার করা হয়েছে জুলি বিন্ডেল,শিলা জেফ্রি, ক্যাথারিন ম্যাককিনন এবং লরা লেদারার

এই নারীবাদীরা যুক্তি দেখান যে বেশিরভাগ ক্ষেত্রে বেশ্যাবৃত্তি একটি সচেতন এবং গণনা করা পছন্দ নয়। তারা বলে যে বেশিরভাগ মহিলা যারা পতিতা হয়ে থাকে তারা এমন করে কারণ তারা মুরগি বা মানব পাচার দ্বারা বাধ্য হয়েছিল বা জোর করে চাপিয়েছিল বা যখন এটি একটি স্বাধীন সিদ্ধান্ত হয় তখন এটি সাধারণত চরম দারিদ্র্য এবং সুযোগের অভাব বা গুরুতর অন্তর্নিহিতের পরিণতি হয় সমস্যা যেমন ড্রাগের আসক্তি, অতীতের ট্রমা (যেমন শিশু যৌন নির্যাতন) এবং অন্যান্য দুর্ভাগ্যজনক পরিস্থিতি। এই নারীবাদীরা উল্লেখ করেছেন যে সর্বনিম্ন আর্থ-সামাজিক শ্রেণির মহিলারা — দরিদ্র মহিলা, নিম্ন স্তরের শিক্ষার মহিলারা, সর্বাধিক সুবিধাবঞ্চিত বর্ণ ও জাতিগত সংখ্যালঘু থেকে আসা নারী সারা বিশ্বে বেশ্যাবৃত্তিতে উপস্থাপিত হয়। "যদি পতিতাবৃত্তি নিখরচায় পছন্দ হয় তবে সবচেয়ে কম পছন্দযুক্ত মহিলারা কেন এটি বেশিরভাগ ক্ষেত্রে দেখা যায়?" (ম্যাককিনন, ১৯৯৩) বেশ্যাবৃত্তির সাথে জড়িত ৪৭৫ জনের একটি সমীক্ষায় জরিপ করা বেশিরভাগ শতাংশ জানিয়েছে যে তারা তাদের জীবনের একটি কঠিন সময় ছিল এবং বেশিরভাগ পেশা ছেড়ে চলে যেতে চেয়েছিল। ক্যাথারিন ম্যাককিনন যুক্তি দিয়েছিলেন যে "বেশ্যাবৃত্তিতে মহিলারা পুরুষদের সাথে যৌন মিলন করেন তারা অন্যথায় কখনও যৌনমিলন করতে পারত না। অর্থ এইভাবে বলের আকার হিসাবে কাজ করে, সম্মতি হিসাবে নয়, এটি ধর্ষণে শারীরিক বলের মতো কাজ করে।

কিছু পতিতাবৃত্তিবিরোধী পণ্ডিতদের ধারণা যে পতিতাবৃত্তির ক্ষেত্রে সত্যিকারের সম্মতি সম্ভব নয়। বারবারা সুলিভান বলেছেন,"বেশ্যাবৃত্তির বিষয়ে একাডেমিক সাহিত্যে খুব কম লেখকই যুক্তি দিয়েছেন যে পতিতাবৃত্তির ক্ষেত্রে বৈধ সম্মতি সম্ভব। বেশিরভাগের মতামত বেশ্যাবৃত্তিতে সম্মতি অসম্ভব বা কমপক্ষে অসম্ভব।বেশিরভাগ লেখক পরামর্শ দিয়েছেন যে অসম্ভব না হলে বেশ্যাবৃত্তির সম্মতি গভীরভাবে সমস্যাযুক্ত বেশিরভাগ লেখক যুক্তি দেখিয়েছেন যে পতিতাবৃত্তির সাথে সম্মতি অসম্ভব। কট্টরপন্থী নারীবাদীদের পক্ষে এটি কারণ যৌন পতিতা সর্বদা একটি বাধ্যতামূলক যৌন অনুশীলন। অন্যরা সহজভাবে পরামর্শ দিন যে অর্থনৈতিক জবরদস্তি অসম্ভব না হলে যৌনকর্মীদের যৌন সম্মতিটিকে অত্যন্ত সমস্যাযুক্ত করে তোলে। পরিশেষে, বিলুপ্তিবাদীরা বিশ্বাস করেন যে কোনও ব্যক্তিকে তাদের নিজের নিপীড়নের সাথে সত্যই সম্মতি জানানো যায় না এবং অন্যের নিপীড়নের সাথে কোনও ব্যক্তিরও সম্মতির অধিকার থাকা উচিত নয়। ক্যাথলিন ব্যারির কথায়, সম্মতি হল অত্যাচারের অস্তিত্ব সম্পর্কে ভাল বিভাজন রড নয় এবং লঙ্ঘনের বিষয়ে সম্মতি নিপীড়নের একটি সত্য। "সম্মতি" এর ডিগ্রি অনুযায়ী কার্যকরভাবে কার্যকর করা যায় না, এমনকি দাসত্বের পরেও কিছুটা সম্মতি ছিল, যদি সম্মতিটি দেখতে অপারগতা হিসাবে চিহ্নিত করা হয় বা কোনও বিকল্প অনুভব করা হয়।

সঠিক অনুচ্ছেদ শিরোনাম কোনটি?
titleA. ★অ্যান্টি-পর্নোগ্রাফি ফেমিনিজম এডিট
titleB. ★নারীবাদ এবং স্ট্র্যাপিংএডিট
titleC. মূল নিবন্ধ: বেশ্যাবৃত্তি সম্পর্কে নারীবাদী মতামত
titleD. পতিতাবিরোধী নারীবাদ এডিট
উত্তর: titleD
খেলাধুলা হচ্ছে বিনোদন ও শরীর গঠনের অন্যতম মাধ্যম। মির্জাপুর গ্রামের ছেলে মেয়েরাও এর বাইরে নয়। যদিও গ্রামে কোন মাঠ নেই তথাপি গ্রামের ছেলে মেয়েরা তাদের বাড়ির আঙ্গিণায় বিভিন্ন ধরনের খেলাধুলা করে থাকে। বিভিন্ন ধরনের খেলাধুলার মধ্যে রয়েছে গোল্লাছুট, ফুটবল, ক্রিকেট, ব্যাডমিন্টন, হা-ডু-ডু, দাঁড়িয়াবান্ধা, বউচিঁ, কুঁতকুঁত, ডাংগুলি, সাত চারা, সাঁতার, মোরগ লড়াই, ষাড়ের লড়াই, মার্বেল, তাস, বুম্বাস্টিং, এক্কা-দোক্কা, কানামাছি, ভলিবল, ষোলঘুটি, পুতুল খেলা, কড়ি খেলা, পলান্টুক, ইচিং-বিচিং, পাশা খেলা ইত্যাদি উল্লেখযোগ্য।

এ গ্রামের মানুষজনের বিনোদনের আর একটি উপলক্ষ্য হচ্ছে ঋতুভিত্তিক উৎসব। এর মধ্যে অন্যতম নবান্ন উৎসব। ঋতুবৈচিত্র্যে হেমন্ত আসে শীতের আগেই। কার্তিক আর অগ্রহায়ণ মাস নিয়ে হেমন্ত ঋতু। অগ্রহায়ণের নবান্ন নিয়ে আসে খুশির বার্তা। নতুন ধান ঘরে উঠানোর কাজে ব্যস্ত থাকে কৃষাণ কৃষাণীরা। আর ধান ঘরে উঠলে পিঠে পায়েস খাওয়ার ধুম পড়ে যায়। পাড়ায় পাড়ায় চলে নবান্ন উৎসব। প্রাচীনকাল থেকেই বাঙালি জাতি ধর্ম বর্ণকে উপেক্ষা করে নবান্নকে কেন্দ্র করে উৎসবে মেতে ওঠে। একে অন্যের মধ্যে তৈরি হয় এক সামাজিক মেলবন্ধনের।

বাংলাদেশে মোট প্রায় ২০০টি দৈনিক সংবাদপত্র ও ১৮০০রও বেশি সাপ্তাহিক বা মাসিক পত্রিকা প্রকাশিত হয়, তন্মধ্যে ৪-৫ টি দৈনিক ও ৩-৪ টি মাসিক পত্রিকা নিয়মিতভাবে হকাররা পৌছে দেয়। তবে নিয়মিতভাবে পত্রিকা পড়েন এরকম লোকের সংখ্যা কম, মোট জনসংখ্যার মাত্র ১৫%। গণমাধ্যমের মধ্যে রেডিও অঙ্গনে বাংলাদেশ বেতার ও বিবিসি বাংলা জনপ্রিয়। সরকারি টেলিভিশন সংস্থা বাংলাদেশ টেলিভিশন ছাড়াও বাংলাদেশ থেকে বেসরকারি ২০টির বেশি উপগ্রহভিত্তিক টেলিভিশন চ্যানেল ও ৩টির বেশি রেডিও সম্প্রচারিত হয় যার সবই এই গ্রামের মানুষজনদের বিনোদনের প্রধান মাধ্যম হিসেবে বিবেচিত। ঢাকা-কেন্দ্রিক চলচ্চিত্র শিল্প হতে প্রতি বছর প্রায় ৫০ হতে ১০০টি বাংলা চলচ্চিত্র তৈরি করা হয়, যা এই গ্রামের মানুষজন ঈশ্বরগঞ্জ উপজেলা শহরের সিনেমা হল সোনালি টকিজ বা অন্যসব মাধ্যমে দেখে থাকে। তবে কোন সিনেমা হল বা নাট্যমঞ্চ বা থিয়েটার এই গ্রামে নেই।


সঠিক অনুচ্ছেদ শিরোনাম কোনটি?
titleA. রন্ধনপ্রণালী
titleB. ফল
titleC. গবাদি পশু পাখি
titleD. খেলাধুলা ও বিনোদন
উত্তর: titleD
১৮৫০ সালের আগ পর্যন্ত জুতা আমদানি বা রপ্তানি করা হতো না। সেসময় ১৬৬৫-৭০ সালের মধ্যে নির্মিত ‘অক্সফোর্ড স্যু’ বিশ্বের অনেক দেশেই রপ্তানি করতে শুরু করে লন্ডন। একই সময়ে ১৪৯০ সালে জার্মানিদের তৈরিকৃত ‘ভাল্লুকের থাবা’ নামে পরিচিত জুতাও রপ্তানি শুরু হয়। যুক্তরাষ্ট্র সরকার ১৮৪৫ সালে রাষ্ট্রীয় উদ্যোগে জুতা তৈরির কারখানা স্থাপন করে। এই সময়ই প্রথম যন্ত্র দ্বারা জুতা তৈরি করা হয়। আর এই যন্ত্রের আবিষ্কার করেন এলিস হাও। অবশ্য ১৮৫৮ সালে লেম্যান আর. ব্লেক নামের অপর এক ইংলিশ ম্যান জুতা বানানোর আধুনিক যন্ত্র তৈরি করেন। যদিও গর্ডন ম্যাককে নামক এক ব্যক্তি লেম্যানের যন্ত্রের পেটেন্ট কিনে নেন। এই গর্ডনের প্রতিষ্ঠিত জুতা কোম্পানিই যুক্তরাষ্ট্রের গৃহযুদ্ধের সময় সেনাবাহিনীর জুতা তৈরি করে। যুদ্ধ পরবর্তীকালে এই কোম্পানিটি জনসাধারণের জন্য জুতা তৈরি শুরু করে।
সঠিক অনুচ্ছেদ শিরোনাম কোনটি?
titleA. জুতার ব্যবসা
titleB. ইতিহাস
titleC. স্যান্ডেল
titleD. প্রকারভেদ
উত্তর: titleA
ফাইটোজিওগ্রাফির একটি দীর্ঘ ইতিহাস রয়েছে। প্রথম দিকে এর অন্যতম প্রবক্তা ছিলেন প্রুশিয়ান প্রকৃতিবিদ আলেকজান্ডার ভন হাম্বোল্ট, যাকে প্রায়শই "ফাইটোজোগ্রাফির জনক" হিসেবে অভিহিত করা হয়। ভন হাম্বল্ট ফাইটোজিওগ্রাফির একটি পরিমাণগত পদ্ধতির পক্ষে ছিলেন যা আধুনিক উদ্ভিদ ভূগোলকে নির্দেশ করে। 

উদ্ভিদভূগোল নিয়ে অধ্যয়নের প্রথম দিকে উদ্ভিদ সংস্থানের সামগ্রিক নিদর্শনগুলো স্পষ্ট হয়ে ওঠে। উদাহরণস্বরূপ, প্রাকৃতিক নির্বাচনের নীতিটির সহ-আবিষ্কারক আলফ্রেড রাসেল ওয়ালেস প্রজাতির বৈচিত্র্যে অক্ষীয় নতিমাত্রা (পরবর্তী অনুচ্ছেদে দেখুন) নিয়ে আলোচনা করেছিলেন যা অন্যান্য জীবের মধ্যেও লক্ষ্য করা যায়। তখন থেকে উদ্ভিদ ভূগোলের অনেক গবেষণাতেই এই প্যাটার্নটি বোঝার জন্য এবং এটি আরও বিশদভাবে বর্ণনা করার জন্য প্রচেষ্টা চালানো হয়েছে।

১৮৯০ সালে, মার্কিন যুক্তরাষ্ট্রের কংগ্রেস একটি আইন পাস করে যেটিতে যুক্তরাষ্ট্রে উদ্ভিদের (এবং প্রাণীর) ভৌগলিক বৈচিত্র্য আবিষ্কারের জন্য অভিযান প্রেরণের জন্য তহবিল বরাদ্দ করেছিল। এর মধ্যে প্রথম অভিযানটি ছিল ফ্রেডরিক ভার্নন কোভিল, ফ্রেডরিক ফানস্টন, ক্লিনটন হার্ট মেরিয়াম এবং অন্যান্যদের নিয়ে পরিচালিত দ্য ডেথ ভ্যালি অভিযান। 

উদ্ভিদ ভূগোলের অধীনে পরিবেশের সাথে প্রজাতির অভিযোজনের ধরণগুলি বোঝার জন্যও বেশ কিছু গবেষণা হয়েছে। প্রধানত বৈশিষ্ট্য/পরিবেশ সম্পর্কের ভিত্তিতে ভৌগলিক প্যাটার্নগুলি বর্ণনা করে সেগুলো করা হয়। ফাইটোজিওগ্রাফি ব্যতীত অন্য কোন বিভাগকে উপস্থাপন করে উদ্ভিদের ক্ষেত্রে প্রয়োগ করা হলে এই প্যাটার্নগুলিকে ইকোজিওগ্রাফিকাল নিয়ম হিসেবে অভিহিত করা হয়। সম্প্রতি, ম্যাক্রোইকোলজি নামে পরিচিত একটি নতুন শাখার উদ্ভব ঘটেছে, যা বাস্তুবিদ্যার বিস্তৃত স্কেল (সময় এবং স্থান উভয় ক্ষেত্রে) প্যাটার্ন এবং ঘটনাগুলোকে কেন্দ্র করে কাজ করে। ম্যাক্রোইকোলজি গাছপালা সহ অন্যান্য জীবের উপর সমান গুরুত্ব প্রদান করে। 

সঠিক অনুচ্ছেদ শিরোনাম কোনটি?
titleA. ক্ষেত্রসমূহ
titleB. উদ্ভিদকুলগত শ্রেণিবিন্যাস
titleC. ইতিহাস
titleD. সংক্ষিপ্ত বিবরণ
উত্তর: titleC
আনুমানিক ১২৬০ সালে আইজুবিডের শাসন কাল শেষ হয়ে যাই। হালাকু খানএর নেত্রিত্তে মঙ্গোলরা গাজা ধ্বংস করে। মঙ্গোল রাজার মৃতূর পর হালাকু খান তার সেনাবাহিনী গাজাই ছেরে ফিরে যাই, এবং মামলুক জেনারেল আয-জহির বাইবার্স‌ পরবর্তীকালে মঙ্গোলদেরকে আবার গালীলের বাইসানে তাদের পরাজিত করে এবং শহর থেকে বার করে। সুলতান কুতুৎসের হত্যার পর যুদ্ধক্ষেত্র থেকে ফিরে আসার পর তাকে মিসরের সুলতান বলে ঘোষণা করা হয়। মমলুক শাসন শুরু 1277 সালে, প্রথম রামলা অঞ্চলের একটি ছোট্ট গ্রাম থেকে। ১২৭৯ সালে, সুলতান আল মনসুর কালওয়ান গাজায় পঞ্চাশ দিনের জন্য ছাউনি গেড়ে ছিলেন, মঙ্গোলদের বিরুদ্ধে একটি অভিযান চালানো সময়।
১২৯৩ সালে, কাহালুন্নের পুত্র নাসির মুহম্মদ, গাজাকে প্রদেশটির রাজধানী হিসেবে প্রতিষ্ঠিত করেন, যার নাম মমলাকাত গাজাহ (গাজার গভর্নর)। এই প্রদেশটি দক্ষিণে রাফাহ থেকে উপকূলীয় সমভূমিকে কাযেরার উত্তর পর্যন্ত বিস্তৃত ছিল, পূর্বে শমরিয়ার এবং পশ্চিমাঞ্চলে হিব্রোণ পাহাড় পর্যন্ত বিস্তৃত; এর প্রধান নগর ছিল কাকা, লুড এবং রামলা। ১২৯৪ সালে, একটি ভূমিকম্প গাজা বিধ্বস্ত হয়, এবং পাঁচ বছর পর আবার মঙ্গলরা, মামলুকদের পুনরনির্মাণ করা সমস্ত ধ্বংস করে দেয়। একই বছরে, গাজা সুলতান আল-আদিল কিটবাঘের বিরুদ্ধে ষড়যন্ত্রের একটি কেন্দ্র ছিল, কিন্তু এই চক্রান্তটি করার পূর্বেই সনাক্ত হয়ে।যাই।

সিরিয়ার ভূগোলবিদ আল-দীমাসকি ১৩০০ সালে গাজার বর্ণনা করেন, "গাছ পালা এত সমৃদ্ধ, যেন একটা রেশমি কাপড় ছড়িয়ে পরেছে"। তিনি বর্ণনা করেন গাজায় আশঙ্কাল, জাফা, কৈসরিয়ারা, আর্মস, দেইর আল বালাহ, আল-আরিশ (উত্তর-মধ্য সিনাইতে), বাইত জিবরিন, কার্তিয়্যিয়া, হিব্রোন ও জেরুসালেম-এর শহর ও গ্রামগুলির অন্তর্ভুক্ত ছিলেন-যা তাদের নিজস্ব উপাখ্যান ছিল। বায়শর আল-জশাকিরের দ্বারা ক্ষুদ্র জাতিগোষ্ঠীকে উৎখাত করা আগে পর্যন্ত আমির বৈবাইর আল আলী ১৩০৭-১৩১০ সালের মাঝামাঝি সময়ে নাছির মোহাম্মদের দ্বিতীয় শাসনামলে মমলাকাত গাজার শাসন করে। গাজা ছিল এমন এক জায়গা যেখানে নির্বাসিত সুলতানের আনুগত্য ফিরিয়ে আনা হয়েছিল; ১৩১০ সালে, নাসির মুহম্মদ গাজায় সুলতান বেবরাকে পরাজিত করেন, এবং পরবর্তীতে তার সিংহাসন তাকে তার সিংহাসনে সমর্পণ করতে বাধ্য করেন। বাইবার্স‌কে বন্দী করা হয়। ১৩১১ সালে আমির সানজার আল-যাওয়ালি গাজা ও মধ্য ফিলিস্তিনের গভর্নর হন। তিনি অত্যন্ত গাজা উপভোগ করেন এবং এটি একটি সমৃদ্ধশিল্পী শহর রূপান্তরিত করেন। একটি ঘোড়ার রেস কোর্স, একটি মাদ্রাসা (কলেজ), একটি মসজিদ, একটি খান (পান্থশালা), একটি মারিস্তান (হাসপাতাল), এবং একটি প্রাসাদ নির্মিত হয়। 133২ সালের শেষের দিকে, গভর্নর হিসেবে আমির টায়াল আল আশরাফির নিয়োগের সাথে গাজার প্রাদেশিক সুযোগসুবিধা, যেমন কায়রোর সুলতানের গভর্নরের সরাসরি অধস্তনতা, কিছু নাসির মুহাম্মদ এর হুকুমের দ্বারা সরানো হয়ে। তারপর থেকে, এবং ১৩৪১ পর্যন্ত সানজার আল-যাওয়ালি দ্বিতীয় মেয়াদের জন্ন গভর্নর হন। গাজায় সিরিয়া'র নায়েব আশ-সলতানা (ভাইসরয়), আমির ট্যাঙ্কিজ আল-হুসামির আধনিস্ত হয়। ১৩৪৮ সালে শহরে ববওনি প্লেগ ছড়িয়ে পরে, যাতে অধিঙ্কস নাগরিকের মৃতু হয়। এবং ১৩২৫ সালে, গাজা একটি ধ্বংসাত্মক বন্যার সম্মুখীন হয়েছিল - যা ফিলিস্তিনের শুষ্ক অংশে বিরল। তবে ১৩৫৫ খ্রিষ্টাব্দে ভ্রমণকারী ইবন বতুতা নগরীর পরিদর্শন করেন এবং উল্লেখ করেন যে এটি "বড় এবং জনবহুল এবং অনেক মসজিদ রয়েছে, কিন্তু সেখানে কোন দেয়াল ছিল না। এখানে পুরানো একটি জুম্মা মসজিদ (বড় মসজিদ) ছিল, কিন্তু বর্তমানে ব্যবহৃত একটি আমির জাওলি [সানজার আল-জাওয়ালি] দ্বারা নির্মিত হয়েছিল"।

সঠিক অনুচ্ছেদ শিরোনাম কোনটি?
titleA. মামলুক শাসন
titleB. আরব রাজবংশ
titleC. ক্রুসেডার এবং আযুবিদ শাসন
titleD. রাশিদুন শাসন
উত্তর: titleA
১৯৫০ সালে সাইদ উদ্দিন আহমেদ রাজশাহী মুসলিম হাইস্কুল থেকে এএসসি পাস করেন। বাহান্নর ভাষা আন্দোলনের সময় তিনি রাজশাহী কলেজের দ্বাদশ শ্রেণীর ছাত্র ছিলেন। তখন ভাষা আন্দোলনে রাজশাহীর সর্বস্তরের পেশাজীবী ছাত্র-জনতা অংশ নেয়। ভাষার জন্য যাঁরা একত্র হয়েছিলেন, সাঈদ উদ্দীন আহমেদ তাদের অন্যতম। ভাষা শহীদদের স্মরণে রাজশাহী কলেজ চত্বরে দেশের প্রথম শহীদ মিনারটি নির্মিত হয়েছিল। ভাষা আন্দোলনে রাজশাহীর সক্রিয় সেনাদের অকাট্য দাবি, দেশের প্রথম শহীদ মিনার ছিলো এটিই। এই শহীদ মিনার নির্মাণেও অবদান ছিলো ভাষা সংগ্রামী সাঈদ উদ্দীন আহমেদের। ওই শহীদ মিনারটি নির্মাণের পর তার গায়ে বিদ্রোহী কবিতার দুটি লাইন লিখে দিয়েছিলেন তিনি। 

সঠিক অনুচ্ছেদ শিরোনাম কোনটি?
titleA. কর্মজীবন
titleB. ভাষা আন্দোলনের ভূমিকা
titleC. প্রকাশিত গ্রন্থ
titleD. মৃত্যু
উত্তর: titleB